recursal/SuperWikiNEXT-32B huggingface dataset:
**ויליאם "בילי" מילן** (אנגלית: **William "Billy" Milne**;‏ 25 בנובמבר 1895 - יולי 1975) היה כדורגלן סקוטי ששיחק עבור ארסנל, ולאחר פרישתו שימש במשך זמן רב חבר צוות במועדון.

קריירה
------

מילן נולד בעיירה באקי שבבאנפשייר, והחל את הקריירה במועדון המקומי באקי ת'יסל. הקריירה שלו נקטעה כבר בתחילתה בעקבות פריצת מלחמת העולם הראשונה. בזמן המלחמה שירת עם הסיפורת' היילנדרס בצרפת, וב-1918 זכה במדליית ההתנהגות המכובדת (Distinguished Conduct Medal). לאחר המלחמה חזר לבאקי, וזכה למוניטין כקשר מרכזי נמרץ.

בספטמבר 1921 הוא דרומה והצטרף למועדון הלונדוני ארסנל. מילן ערך את הופעת הבכורה שלו במשחק מול קארדיף סיטי ב-27 בדצמבר, והשתתף בארבעה משחקים נוספים בלבד באותה עונה. אולם, בעונה שלאחר מכן הוא ביסס את מקומו בהרכב, בעמדת הקשר הימני, והמשיך לשחק במועדון במשך ארבע עונות נוספות. לאחר הגעת אלף בייקר הוא הודח מההרכב; מילן המשיך לשחק באופן חלקי בשתי העונות הבאות, אך במשחק שבר את רגלו במשחק מול האדרספילד טאון ב-2 באפריל 1927, ובכך סיים את קריירת הכדורגל שלו באופן מעשי. הוא השתתף ב-124 משחקים במדי ארסנל, והבקיע בהם שלושה שערים.

הרברט צ'פמן, שאימן את ארסנל באותה תקופה, היה מרוצה מכישוריו ויכולותיו של מילן, ומינה אותו לעוזר מאמן לצידו של טום ויטאקר. בזמן מלחמת העולם השנייה הוא הוצב בתחנת התרעה מפני פשיטות אוויריות באצטדיון הייבורי, והיה נוכח בלילה שבו הופגז האצטדיון בפצצת תבערה; מילן סייע לכבות את האש והציל את האצטדיון מנזק חמור.

הוא המשיך להחזיק במשרתו עד שוויטאקר התמנה לתפקיד המאמן ב-1947, אז קודם לתפקיד מאמן הכושר הבכיר ומאוחר יותר החל לעבוד כפיזיותרפיסט של המועדון; הוא עבד בסגל של נבחרת אנגליה בתפקידים דומים. מילן פרש מתחום הכדורגל ב-1960, והוחלף על ידי ברטי מיי שהוביל את ארסנל לזכייה בדאבל.

לקריאה נוספת
------------

* ג'ף האריס וטוני הוג, Arsenal Who's Who,‏ Independent UK Sports,‏ 1995 (מסת"ב 1-899429-03-4)

קישורים חיצוניים
----------------

* פרופיל, באתר WorldFootball.net
**רונלד אלדון ויאט** (באנגלית: **Ronald Eldon Wyatt**; ‏2 ביוני 1933 – 4 באוגוסט 1999) היה אח מרדים וחוקר נוסע שחיפש סימוכין ארכאולוגיים למקצת מסיפורי ניסים מהתנ"ך.

ביוגרפיה
--------

ויאט עבד לפרנסתו כאח בבית חולים, כשבשנת 1960 צדה את עינו תמונה של אתר דורופינר שהופיעה במגזין לייף, בה הופיע מבנה דמוי ספינה הממוקם על אחת הגבעות למרגלות הר אררט. התמונה עוררה ספקולציות בחוגי נוצרים אוונגליסטים והניעה את ויאט להתעניין בארכאולוגיה כחובב. משנת 1977 ועד למותו ב-1999, ערך למעלה ממאה מסעות למזרח התיכון במטרה למצוא סימוכין לסיפורי התנ"ך.

ויאט התפרסם בזכות תמיכתו הנלהבת בזיהויו של אתר דורופינר כמקום הימצאותה של תיבת נח התנ"כית - זאת לצד פרסומים נוספים שלו המאששים, לכאורה, סיפורים מהתנ"ך. טענותיו נדחו על ידי היסטוריונים רבים, מדענים וחוקרי תנ"ך ואפילו על ידי אנשי דת נוצריים, אך המוטיבציה שלו לא פחתה, אפילו במקרים בהם הראיות לדבריו הפכו קלושות ביותר.

תגליות לכאורה
-------------

עד למותו הספיק ויאט להכריז על התגליות לכאורה הבאות:

* תיבת נח (אתר דורופינר, כ-30 קילומטר דרומית להר אררט כ-2000 מטר מעל גובה פני הים)
* אבני העוגן ששימשו את נח לייצוב התיבה
* בית המגורים של נח מהתקופה שלפני המבול
* זיהויין של סדום, עמורה, אדמה, צבֹיים וצוער אשר על פי המסורת הוחרבו בתקופת אברהם אבינו
* מגדל בבל בדרום טורקיה
* מקום קריעת ים סוף במפרץ אילת
* שרידי אופנים וחלקי מרכבה אחרים שנותרו מחיל פרעה בקרקעית ים סוף
* מיקומו של הר סיני בערב הסעודית
* אתר צליבתו של ישו
* ארון הברית וכלים נוספים מכלי המקדש
* אבני לוחות הברית המקוריות (השניות)
* דמו של ישוע הנוצרי באתר הצליבה

היחס לממצאיו
------------

בעוד רון ויאט סוחף אחריו המון נוצרי המחפש ראיות מוחשיות לסיפורים המופיעים בתנ"ך, דבריו נדחו, לעיתים בכעס, על ידי אנשי האקדמיה, הארכאולוגיה וחוקרי התנ"ך המוסמכים.

ויאט טען כי ערך חפירה ארכאולוגית באזור גן הקבר אך הדבר נדחה במכתב ששלח הארכאולוג ג'ו זיאס מרשות העתיקות בשנת 1996, שם נכתב בין היתר כי "רון ויאט איננו ארכאולוג, ומעולם לא ביצע אף חפירה מורשית בירושלים או בארץ ישראל. כדי לבצע חפירה יש להחזיק בתואר ראשון בארכאולוגיה לכל הפחות - מה שאין לרון ויאט. אנו מכירים את טענותיו, הגובלות באבסורד, אין להם כל בסיס מדעי ומעולם לא פורסמו בכתב עת מקצועי כלשהו. הן משתייכות לקטגוריית ההבלים שניתן למצוא בצהובונים דוגמת הניישיונל אנקויירר, סאן וכדומה. מדהים שמישהו בכלל מאמין להן. יתר על כן, טענותיו נדחו אפילו על ידי ארגונים נוצריים כדוגמת "המוסד לחקר הבריאה" בקליפורניה."

לקריאה נוספת
------------

* The Boat-Shaped Object on Doomsday Mountain: Is This the Remains of Noah's Ark by Mary Nell Wyatt (2004)

קישורים חיצוניים
----------------

* 

* אתר האינטרנט הרשמי של רון ואייט
* אתר אגודת המחקר של ויאט (אורכב 17.06.2009 בארכיון Wayback Machine)
* ריכוז ביקורת על ממצאיו
* רון ואייט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17142018p (data)
* ISNI: 0000 0004 6109 8400
* LCCN: n2009070143
* VIAF: 102913428
* WorldCat: lccn-n2009070143

 |
**שברולט קמארו הדור השישי** (באנגלית: **Chevrolet Camaro sixth generation**) היא מכונית ספורט במרכב קופה, שמיוצרת על ידי שברולט משנת 2015. היא הדור השישי של מכונית הספורט שברולט קמארו. היא נחשפה ב-16 במאי 2015. דגמי ה-SS וה-ZL1 הגיעו לישראל ב-27 בינואר 2021.

הקמארו דור שישי נמכר באירופה עד ל-31 באוגוסט 2019, שאז הותקנו תקנות פליטה חדשות באירופה ובכך הסתיימו המכירות של הקמארו דור שישי שלא יכלה לעמוד בהם.

מפרט טכני
---------

הדור השישי משווק עם שני מנועי בנזין.

* מנוע בנזין I4 צילינדרים בנפח 2.0 ליטר טורבו המספק 275 כ"ס ב-5,600 סל"ד, הוא זמין בגימורי 1LS, 1LT ו-2LT.
* מנוע בנזין V6 צילינדרים בנפח 2.0 ליטר טורבו המספק 335 כ"ס ב-6,800 סל"ד.

גרסאות
------

### קמארו SS

גרסת ה-SS (סופר-ספורט) כוללת מנוע בנזין V8 צילנדרים בנפח 6.2 ליטר טורבו המספק כ-455 כוחות סוס. תיבת הילוכים ידנית בעלת שישה הילוכים או תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 4.0 שניות.

### קמארו ZL1

גרסת ה-ZL1, היא גרסת הביצועים הגבוהים של הקמארו SS, שהוצגה בשנת 2016. היא כוללת עיצוב יותר אגרסיבי וספורטיבי וכוללת כנף אחורית מאחור, חישוקי 20 אינץ' כסטנדרט, קימורים בבטן, מסך מגע ולוח מחוונים חצי דיגיטלי, תא המטען בנפח 257 ליטרים אך ישנה אפשרות לקפל את המושבים האחוריים ובכך להגדיל את נפח תא המטען.

היא בעלת מתלים מיוחדים שמספקים למכונית יציבות בכביש גם במצבי הספורט, הצמיגים של ה-ZL1 יוצרו במיוחד בשביל הדגם, ומספקים יציבות רבה בכל רגע שהצמיג יותר ויותר מתחמם. הבלמם מחברת ברמבו כוללים דיסק מאוורר עם קליפר 6 בוכנות מלפנים ו-4 בוכנות מאחור.

היא כוללת מנוע בנזין V8 צילנדרים בנפח 6.2 ליטר עם מגדש על המספק 650 כוחות סוס ב-6,400 סיבובים לדקה. תיבת הילוכים ידנית בעלת שישה הילוכים או תיבת הילוכים אוטומטית בעלת עשרה הילוכים. היא מאיצה מ-0 עד 100 קמ"ש בתוך 3.5 שניות ומגיעה למהירות מרבית של 322 קמ"ש. בשימוש מלא במצב ספורט צריכת הדלק המשולבת עומדת על 3.8 ק"מ לליטר, אך בנסיעה ללא מצב ספורט הנתון עולה לסביבות ה-10 ק"מ לליטר.

ג'נרל מוטורס מייצרת גרסה משלה במפעל שלה ברומולוס, מישיגן. גרסת ה-*Z*L1 1LE שונה קצת בצורה, המשקל הופחת ב-27 ק"ג לעומת ה-ZL1 הסטנדרטי והיא מכוונת למסלול.

גלריה
-----

* קמארו SSקמארו SS
* קמארו SS2קמארו SS2
* קמארו ZL1קמארו ZL1

ראו גם
------

* שברולט
* שברולט קמארו
* שברולט קמארו הדור החמישי
* שברולט קמארו הדור הרביעי
* שברולט קמארו הדור השלישי
* שברולט קמארו הדור השני
* שברולט קמארו הדור הראשון

קישורים חיצוניים
----------------

ויקישיתוף מדיה וקבצים בנושא **שברולט קמארו הדור השישי** בוויקישיתוף
* אתר האינטרנט הרשמי של שברולט קמארו הדור השישי
* אתר האינטרנט הרשמי של שברולט קמארו בישראל
* מפרט טכני באתר אוטו
* קובי זוילי, שברולט קמארו ZL1 במבחן חם במיוחד, באתר פורטל הרכב גיר, 18 באוגוסט 2021

הערות שוליים
------------

1. ↑  שברולט קאמרו החדשה 2016 - נחשפת רשמית, באתר קארטיוב, ‏17 במאי 2015
2. ↑  2021 שברולט קמארו SS ו- ZL1 בישראל - מחיר החל מ-420,000 שקל, באתר קארטיוב, ‏27 בינואר 2021
3. ↑  New Chevy Camaro And Corvette Sales Banned In Europe, CarBuzz, ‏2019-05-31 (באנגלית אמריקנית)
4. ↑  מפחידה: שברולט קאמרו ZL1 החדשה, באתר קארטיוב, ‏16 במרץ 2016
5. ↑  The Camaro ZL1 will do over 200mph\*, Top Gear, ‏2017-02-20 (באנגלית)
**ויליאם ג'ון "בילי" ודלוק** (באנגלית: **William John "Billy" Wedlock**; ‏ 28 באוקטובר 1880 - 25 בינואר 1965) היה כדורגלן אנגלי ששיחק בעמדת הקשר בקבוצת בריסטול סיטי ובנבחרת אנגליה.

קריירת כדורגל
-------------

ודלוק שיחק בבריסטול סיטי בין השנים 1900 ו-1901 ובין השנים 1905 ו-1921. בין השנים 1907 ו-1914 ערך ודלוק 26 הופעות בנבחרת אנגליה, כשהמתחרה היחיד שלו על עמדת הקשר היה צ'ארלי רוברטס, קשרה של מנצ'סטר יונייטד, לו גם הפסיד בגמר גביע ה-FA בין הקבוצות בשנת 1909. היציע המזרחי באצטדיונה של בריסטול סיטי נקרא "יציע ודלוק" על שמו, עד להריסתו בשנת 2014 כחלק משדרוג האצטדיון. הפאב של ודלוק, ששכן ממול לאצטדיון ונהרס בשנות ה-2000, היה המקום בו גר ועבד ודלוק במשך 43 שנים. זמר הפולק פרד ודלוק היה נכדו של בילי.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams

הערות שוליים
------------

1. ↑  פרופיל השחקן באתר England Stats (באנגלית)
2. ↑  Wedlock’s: Never more vulnerable than when you’ve just scored באתר Bristol City Supporters Trust (באנגלית)
3. ↑  Football fans fight to save pub באתר BBC, ‏ 30 באפריל 2007 (באנגלית)
4. ↑  FredWedlock - Bristol Business Advice - BBA באתר Bristol Rock (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"בילי ודלוק"**.
שברולט שבט הצ'בק 1600, שנת 1978
**שברולט שבט** (אנגלית: **Chevrolet Chevette**) היא מכונית משפחתית קטנה שיוצרה על ידי חברת שברולט בשנים 1975–1987. יוצרו כ-2,800,000 יחידות.

שברולט שבט, 1978, מבט לתא הנהג
שברולט שבט הצ'בק, 3 דלתות, שנת 1976
שברולט שבט סדאן, 4 דלתות - יוצרה בברזיל
שברולט שבט סדאן, 2 דלתות - יוצרה בברזיל
שברולט שבט 500 - טנדר

שברולט
------

**שברולט** (באנגלית: **Chevrolet**), לעיתים נקראת **שבי** (**Chevy**), היא חטיבה ומותג המכוניות הנמכר ביותר של יצרנית הרכב האמריקנית ג'נרל מוטורס. החברה נוסדה בשנת 1911, ומוזגה לתוך ג'נרל מוטורס בשנת 1917.

חברת ווקסהול מוטורס, שהיא חברת בת של חברת ג'נרל מוטורס ייצרה במקביל בבריטניה את דגם הווקסהול שבט.

ייצור שיווק ומכירות
-------------------

שברולט שבט הושקה על ידי ג'נרל מוטורס ב-16 בספטמבר 1975 עם הדגם סדאן 2 דלתות. דגם ה-3 דלתות הושק בשנת 1976. דגם הסדאן 4 דלתות הושק באפריל 1978. דגם 3 דלתות סטיישן הושג בברזיל בספטמבר 1980.

דגמי "שברולט שבט" יוצרו לפי פלטפורמה "GM T platform (1973)" (אנ'), פלטפורמה משותפת לדגמים של ג'נרל מוטורס : אופל K 180, דגמי "Opel Kadett" (אנ'), GMC שבט ו-"Isuzu Gemini" (אנ').

בשנה הראשונה לייצורה של השברולט שבט נמכרו 275,000 יחידות.

בשנים 1979–1980 הייתה השברולט שבט המכונית הנמכרת ביותר בארצות הברית.

השברולט שבט יוצרה בארצות הברית, ברזיל, קולומביה, אקוודור, יפן וונצואלה.

בישראל שווקה השברולט שבט מסוף שנות השבעים של המאה העשרים על ידי חברת ליאו גולדברג בע"מ, בדגם 5 דלתות הצ'בק, בגרסת תמסורת אוטומטית בלבד.

דגמים
-----

* 3 דלתות האצ'בק (1976)
* 5 דלתות האצ'בק, (CS)
* 2 דלתות סדאן
* 4 דלתות סדאן (אפריל 1978)
* 3 דלתות סטיישן, (מרג'ו) (בברזיל בלבד - מספטמבר 1980)
* טנדר שברולט שבט - "שברולט 500" (יוצר עד שנת 1994)

מפרט טכני ומידות
----------------

* מנוע 4 צילינדרים, 1,398 סמ"ק, המפיק 53 כ"ס ו-60 כ"ס
* משנת 1977: מנוע 1,398 המפיק 57 כ"ס ן63 כ"ס
* מנוע 1,599 סמ"ק המפיק 70 כ"ס
* מנוע דיזל (1,817 סמ"ק (בברזיל בלבד)
* תמסורת ידנית - 4 מהירויות
* תמסורת אוטומטית - 3 מהירויות
* אורך הרכב - 4,161 מ"מ
* רוחב - 1,570 מ"מ
* גובה - 1,352 מ"מ
* בסיס גלגלים 2,450 מ"מ
* משנת 1978 בדגמי 4 דלתות - בסיס גלגלים 2,470 מ"מ
* משקל - 836 - 923 ק"ג
* 1979 - חגורות בטיחות אוטומטיות

ראו גם
------

* ג'נרל מוטורס
* שברולט
* ווקסהול שבט
* GMC שבט

לקריאה נוספת
------------

* שברולט שבט  (15:23 דקות), יו-טיוב
* היסטוריה של שברולט שבט  (6:10 דקות), יו טיוב

קישורים חיצוניים
----------------

ויקישיתוף מדיה וקבצים בנושא **שברולט שבט** בוויקישיתוף
Matthias Jacob Schleiden
**מתיאס יעקב שליידן** (בגרמנית: **Matthias Jacob Schleiden**;‏ 5 באפריל 1804 – 23 ביוני 1881) היה בוטנאי גרמני ואחד ממייסדי תאוריית התא, יחד עם תאודור שוואן ורודולף וירכו.

חייו
----

שליידן נולד בהמבורג ולמד בהיידלברג. החל לעסוק בתחום המשפט בהמבורג, אך במהרה עבר לבוטניקה. העדיף ללמוד על מבנה הצמח דרך המיקרוסקופ.

בשנת 1839 למד על רקמות צמחים וטען כי כל צמח הוא אורגניזם שנובע מתאים בודדים ועצמאים; בכך הצהיר לראשונה על רעיונות תאוריית התא. כפרופסור באוניברסיטת יינה תרם לידע על הצמחים, בין השאר בנושא החלקים השונים באורגניזם הצמחי שמורכב מתאים. שליידן ושוואן הפכו לראשונים לפענח את מה שהיה באותה התקופה אמונה בלתי פורמלית, כעיקרון ביולוגיה שווה בחשיבותו לתורה האטומית של הכימיה. הוא גם זיהה את חשיבות גרעין התא (שהתגלה בשנת 1831 על ידי רוברט בראון), שתפקידו בין היתר קשור בחלוקת התא.

שליידן היה הביולוג הגרמני הראשון שקיבל את התאוריה של צ'ארלס דרווין על תורת האבולוציה. בשנת 1863 הפך לפרופסור לבוטניקה באוניברסיטת דורפאט. הוא טען כי כל חלקי הצמח עשויים מתאים והאורגניזם הצמחי מתחיל מתא אחד.

שליידן נפטר בפרנקפורט ב-1881.

קישורים חיצוניים
----------------

ויקישיתוף מדיה וקבצים בנושא **מתיאס שליידן** בוויקישיתוף
* התא האנושי - מבנה ותפקיד
* מתיאס שליידן, באתר אנציקלופדיה בריטניקה (באנגלית)
* מתיס יקוב שלידן, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007272748505171
* BIBSYS: 90096623
* BnF: cb12167115v (data)
* Botanist: Schleid.
* CiNii: DA02996635
* DSI: 4780
* GND: 118852116
* ISNI: 0000 0001 0900 4794
* LCCN: n86839448
* LNB: 000031143
* NKC: jn20000604895
* NLA: 36017224
* NLG: 247201
* NLP: A1196716X
* NSK: 000265972
* NTA: 075247887
* RERO: 02-A003797927
* SELIBR: 281753
* SNAC: w6vm68gn
* SUDOC: 07396509X
* Trove: 1187460
* VcBA: 495/295578
* VIAF: 51730093
* WorldCat: lccn-n86839448

 |
**יאן הולנדה** (בצ'כית: **Jan Holenda**; נולד ב-22 באוגוסט 1985 בפראג שבצ'כיה) הוא כדורגלן צ'כי המשחק בעמדת החלוץ בדוקלה פראג.

קריירה
------

יאן הולנדה התחיל את הקריירה שלו בספרטה פראג. בשנים 2003 עד 2004 שיחק בהרכב השני של הקבוצה, ולאחר מכן הושאל לפ.צ. דרנוביצה. במקביל שיחק בנבחרות הנערים והנוער של צ'כיה, ובמדי הנבחרת הצעירה ערך 14 הופעות וכבש שער אחד. בעונה 2005/06 הולנדה שיחק בסלובן, שאז הייתה אלופת צ'כיה. ב-2007 הושאל יאן לדינמו צ'סקה בודייוביצה. אחרי ששיחק שם חצי שנה הולנדה חזר לספרטה וישר הושאל לבאניק מוסט. רק ב-2008 הפך לשחקן הרכב קבוע של ספרטה. ב-31 בינואר 2010 עבר הולנדה לאנז'י מחצ'קלה.

ב-3 ביולי 2012 חתם חוזה עם רוסטוב ל-3 שנים. כבש את שערו הראשון במדי הקבוצה במשחק הבית מול קבוצתו הקודמת אנז'י מחצ'קלה, כאשר הוא נכנס בדקה ה-85 והבקיע בדקה ה-89 שער שכבר נראה היה כשער ניצחון (התוצאה נהייתה 1:2), אך בדקה ה-94 אנז'י השווה את התוצאה ל-2:2. ב-25 באוגוסט כבש את שלשער הראשון שלו בקריירה מול אלניה ולדיקווקז ובזכותו רוסטוב ניצחה 1-3. את כל שלשת שעריו יאן הבקיע בנגיחת ראש. בעונתו השנייה בקבוצה לא קיבל מקום בהרכב, ובינואר 2014 הושאל לחצי עונה לקבוצת טום טומסק.

תארים
-----

* אליפות צ'כיה - 2005/06 (סלובן ליברץ), 2009/10 (ספרטה פראג), 2014/15 ו-2015/16 (ויקטוריה פלזן)

קישורים חיצוניים
----------------

ויקישיתוף מדיה וקבצים בנושא **יאן הולנדה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu
* סטטיסטיקות ופרופיל(הקישור אינו פעיל) באתר התאחדות הכדורגל הרוסית (ברוסית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יאן הולנדה"**.
**כוח משימה משותף משולב - מבצע נחישות טבועה** (באנגלית: **Combined Joint Task Force – Operation Inherent Resolve**) הידוע בקיצור **CJTF-OIR**, הוא כוח משימה משותף שהוקם על ידי פיקוד מרכז של ארצות הברית עבור מבצע נחישות טבועה של הקואליציה הבינלאומית בראשות ארצות הברית נגד המדינה האסלאמית בעיראק ובסוריה, והוא מורכב בעיקר מכוחות של צבא ארצות הברית וכוח אדם מ-30 מדינות נוספות. מטרתו המוצהרת של הכוח היא "להשמיד ולהרוס את המדינה האסלאמית". 

פיקוד מרכז של ארצות הברית הכריז על הקמת הכוח החדש בדצמבר 2014, אשר יועד להחליף את הסדר הקודם של תקיפות אוויריות אקראיות על ידי המדינות השונות, וכן לתאם את הפעולות בין המדינות בקואוליציה בעקבות ההתקדמות המהירה שעשתה המדינה האסלאמית בעיראק בחודש יוני 2014. הכוח הוקם רשמית באוקטובר 2014, והכנס האינטגרצי הראשון של הקואוליציה התקיים בשבוע הראשון של דצמבר 2014. מאז 2014, CJTF-OIR מספק גיבוי אווירי בעיראק לכוחות הפשמרגה וצבא עיראק, ובסוריה לכוחות ה-YPG. היה תפקיד רב בבלימת לוחמי המדינה האסלאמית במהלך המצור על קובאני הכורדית הסמוכה לטורקיה, במהלך המצור על היזידים בסינג'אר, וכן בדחיקת לוחמי דאעש מצפון סוריה. הוא גם היה אחראי לחיסולם של בכירים במדינה האסלאמית. החל מ-2017, הכוח מעניק גיבוי אווירי גם ליחידות מתונות של צבא סוריה החופשי במדבר סוריה הנלחמות נגד המדינה האסלאמית, והוא תקף אף מספר פעמים כוחות של צבא סוריה שסיכנו את המורדים הסורים סמוך לגבול עם עיראק. 

מפקדו הראשון היה סטיבן טאונסנד, אשר הביע את כוונתו לשלול תקיפות אוויריות על הארגון במחנה הפליטים ירמוכ בדמשק עד לסוף כהונתו בתפקיד. הכוח הכולל מונה 6,350 אנשים, והמטה של CJTF-OIR שוכן במחנה אריפיאן בכווית בו נמצאים כ-500 אנשים מ-15 מדינות המעורבות בתיאום הפעולות בעיראק. ארצות הברית ובריטניה הן המובילות העיקריות של הכוח.

בין המדינות שביצעו תקיפות אוויריות במסגרת הכוח בעיראק מלבד ארצות הברית ובריטניה, נמנות: אוסטרליה, קנדה, דנמרק, צרפת, ירדן והולנד. מדינות שביצעו תקיפות אוויריות במסגרת הכוח בסוריה מלבד ארצות הברית ובריטניה, הן: אוסטרליה, קנדה, צרפת, ירדן, טורקיה, בחריין, סעודיה ואיחוד האמירויות הערביות. תוניסיה הביעה עניין להצטרף לכוח. מלבד התקיפות האוויריות, הכוח גם משתתף במשימה לבניית יכולת עיראקית להתמודדות עם הטרור ( "BPC"). מלבד ארצות הברית ובריטניה, אלה שהודיעו על השתתפותם בתוכנית להכשרת לוחמים עיראקיים כוללים את אוסטרליה, קנדה, דנמרק, צרפת, גרמניה, איטליה, הולנד, ניו זילנד, נורווגיה, סלובניה, ספרד. כתוצאה מתוכנית, מחזור ראשון של כ-6,500 כוחות עיראקיים סיים את האימון, ומחזור שני של כ-4,500 עדיין באימונים. 

עד חודש אוגוסט 2015, דווח כי מטוסי הקואליציה יצאו לכ-45,259 גיחות ב-12 החודשים שמתחילת המבצע, כאשר כ-67% מהן בוצעו על ידי חיל האוויר האמריקני שהטיל יותר מ-5,600 פצצות. למרות שהקואוליציה בראשות ארצות הברית מכירה רק בשני מקרי מוות של אזרחים כתוצאה ממהפצצות, צוות של עיתונאים עצמאיים פרסם בהגרדיאן פרטים על כ-52 תקיפות אוויריות, אשר בהן נהרגו סך הכול למעלה מ-450 אזרחים. המדינה האסלאמית פרסמה פעמים רבות את תוצאות התקיפה שבהן נהרגו אזרחים, והשתמשה בהם כהצדקה לפעולות הטרור שלה בסוריה, עיראק, ובגל הטרור האסלאמי באירופה.

קישורים חיצוניים
----------------

ויקישיתוף מדיה וקבצים בנושא **כוח משימה משותף משולב - מבצע נחישות טבועה** בוויקישיתוף
* 

* אתר האינטרנט הרשמי של כוח משימה משותף משולב - מבצע נחישות טבועה (באנגלית)
* כוח משימה משותף משולב - מבצע נחישות טבועה, ברשת החברתית פייסבוק

* כוח משימה משותף משולב - מבצע נחישות טבועה, ברשת החברתית טוויטר
בילי בן משה מביימת את גלית גיאת ב"לה סניורה"
**בילי בן משה** (נולדה ב-1979) היא תסריטאית, במאית ומפיקת קולנוע ישראלי.

ביוגרפיה
--------

נולדה בשנת 1979 בטבריה. למדה תסריטאות, קולנוע ואומנות והחלה את עבודתה בעולם הקולנוע הישראלי ב-2005. היא כתבה את התסריט לסרט הקולנוע הדוקומנטרי "גרסת הבמאי"- סיפור חייו של אייקון הקולנוע, מנחם גולן. לימים שימשה כעוזרת במאי לגולן בסרטו "הכתובה" המבוסס על מחזה מאת אפרים קישון וערכה את הדיאלוגים לסרטו המצליח "ימים של אהבה" (בכיכובם של מאיה בוסקילה וניר לוי). בשנת 2006 הפיקה את "פסטיבל הקולנוע הבינלאומי אשדוד" אשר הפך באותן השנים לפסטיבל השלישי בגודלו בישראל אחרי פסטיבלי הקולנוע בירושלים וחיפה. 

ב-2011 כתבה את התסריט לסרט העלילתי "נמס בגשם", בבימויו של בן זוגה, דורון ערן. זהו הסרט הישראלי הראשון העוסק בהורים לבן שעבר ניתוח לשינוי מין. הסרט ייצג את ישראל בפסטיבלי קולנוע בינלאומיים מהמובילים בעולם וזכה בעשרות פרסים.

ב-2013 כתבה את התסריט וביימה את הסרט הדוקומנטרי "כיתת אומן". הסרט עוסק בסדנת משחק מול מצלמה למשתתפים בעלי צרכים מיוחדים, בהנחייתו של ארנון צדוק.

ב-2015 ביימה את סרט הקולנוע הדוקומנטרי "לה סניורה" העוסק בסיפור חייה של דונה גרציה, חוזת מדינת היהודים ומיישבת העיר טבריה.

ב-2015 הפיקה את הסרט העלילתי "סנפשוט" בבימויו של דורון ערן, בכיכובם של שרון טל, אמנון וולף, דני גבע, אבי פניני וסמדר קילצ'ינסקי. הסרט מעלה על סדר היום הציבורי את בעיית האלימות במשפחה. השתתף בפסטיבלים בינלאומיים, ביניהם פסטיבל הקולנוע הבינלאומי יוסטון, ארצות הברית, בו זכה בפרס **Silver Remi** לסרט הזר הטוב ביותר.

קישורים חיצוניים
----------------

* בילי בן-משה, במסד הנתונים הקולנועיים IMDb (באנגלית)
* בילי בן-משה, באתר "אידיבי", מאגר הידע העברי לקולנוע ישראלי ועולמי
* אתר למנויים בלבד גאיה קורן, "בגיל 24 היא דיברה אליי כמו אישה בת 60", באתר "ידיעות אחרונות", 7 בינואר 2018

הערות שוליים
------------

1. ↑  שגיא בן נון, לאהוב בלי תנאים: על הסרט "נמס בגשם", באתר nrg‏, 5 ביוני 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007576488405171

 |
**כוח מיוחד** (באנגלית: **Special Ops Force** או '**Soldier of Fortune, Inc**) היא סדרת טלוויזיה אמריקנית ששודרה ברשת ITV מ-27 בספטמבר 1997 ועד 22 במאי 1999.

הסדרה גוללה את קורותיהם של קבוצת שכירי חרב אמריקנים, יוצאי היחידות המיוחדות וארגוני המודיעין, אשר מבצעים עבור הממשל האמריקני פעולות חשאיות ברחבי העולם. על הצוות מפקד מייג'ור בדימוס מאתיו "מאט" שפרד (אותו גילם בראד ג'ונסון), יוצא הדיוויזיה המוטסת ה-82 וכוח דלתא, אשר הודח ממן השירות בצבא ארצות הברית לאחר שסירב פקודה במבצע מיוחד בקוסובו. חברו של מאט מן השירות, הקולנל בדימוס קסווייר טראוט (אותו גילם דייוויד שלבי), מגייס אותו לבצע עבור הממשל פעולות מיוחדות. בצוות חברים גם הצלף בני-ריי רידל, יוצא סיירת חיל הנחתים, מרגו וינסנט (אותה גילמה מלינדה קלרק), אשר בעברה שימשה כסוכנת חשאית ב-CIA, וטייס המסוקים דיקון "דיק" ריינולדס (אותו גילם דניס רודמן).

קישורים חיצוניים
----------------

* "כוח מיוחד", במסד הנתונים הקולנועיים IMDb (באנגלית)
* "כוח מיוחד", במסד הנתונים הקולנועיים KinoPoisk (ברוסית)
* מאת יואש פלדש, איש האפקטים יכול לנוח, באתר הארץ, 21 ביוני 2001
* נועם שגב, "צוות לעניין" חוזרים לערוץ AXN, באתר ynet, 7 ביוני 2001
**מעֵבר לאשמה ולכפרה: ניסיונותיו של אדם מובס לגבור על התבוסה** (בגרמנית: **Jenseits von Schuld und Sühne. Bewältigungsversuche eines Überwältigten**) הוא ספר מאת ז'אן אמרי, שם העט של הנס חיים מאייר, סופר אוסטרי ממוצא יהודי ושורד שואה. התרגום העברי של הספר יצא לאור בשנת 2000.

רקע
---

הספר החל כתסכית ברדיו דרום גרמניה (SDR) ופורסם בשנת 1966. בתקופה זו גדל השיח בחברה המערב-גרמנית על מלחמת העולם השנייה ובשאלות סביב פשעי המלחמה והפרות זכויות האדם תחת המשטר הנאצי. במיוחד נידונה סוגיית רדיפת היהודים שהחלה לפני המלחמה, שהביאה לשואה. הדיונים התגברו עם התגלותם של הפרטים המחרידים על ההשמדה במהלך השנים שלאחר 1945.

הספר הוא אוסף של מאמרים אוטוביוגרפיים מאת המחבר, שהיה בעצמו אסיר במחנה אושוויץ. אף על פי שהיה נוצרי אוסטרי הוא סווג כיהודי על פי הקריטריונים של האידאולוגיה הגזענית הנאצית כפי שנקבעו בחוקי נירנברג.

הספר מאופיין בבחינה עצמית רדיקלית של המחבר, שמטרתה הייתה: "לתאר את אופי קיומו של הקורבן". ההתמקדות היא בחוויותיו כפליט, כאסיר וכקורבן של רדיפה והעינויים שאליהם היה נתון. בה בעת, מאמריו של אמרי משקפים את הקושי של החברה המערב-גרמנית שלאחר המלחמה להטמיע את העבר הקרוב ואת רגשות האשמה והבושה שמעוררות עובדות היסטוריות בדיון הציבורי על העבר הנציונל-סוציאליסטי שצבר תאוצה בשנות השישים. 

לפני מותו, כתב אמרי: "הדבר שמעסיק אותי והדבר שאני מוסמך לדבר עליו הם הקרבנות של הרייך הזה. איני מבקש להעמיד להם אנדרטה, שכן היות קרבן כשלעצמו עדיין אין בכך משום כבוד. רק את מצבם הקיומי אני רוצה לתאר, והמצב הזה קבוע ואינו ניתן לשינוי."

לקריאות נוספות
--------------

* **מעֵבר לאשמה ולכפרה: נסיונותיו של אדם מובס לגבור על התבוסה**, תירגם מגרמנית: יונתן ניראד, עם עובד, 2000.

קישורים חיצוניים
----------------

* התסכית המקורי (בגרמנית)

הערות שוליים
------------

1. ↑  גיל הראבן, "מעבר לאשמה ולכפרה" – מרגש, אבל בדרך אחרת, באתר ynet, 11 בספטמבר 2000
2. ↑  Deutschlandfunk Kultuer Archiv Jean Améry: Werke, Bd. 2: Jenseits von Schuld und Sühne; Unmeisterliche Wanderjahre; Örtlichkeiten. Hg. von Gerhard Scheit
3. ↑  ז'אן אמרי באתר יד ושם.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16715313s (data)
* GND: 4456361-9
* VIAF: 219192000
* WorldCat (עם VIAF): 219192000

 |
כנפיים קדמיות של מכוניות פורמולה 1 משנות ה-80
**כוח הצמדה** המוכר גם כ**כוח הורדה** (באנגלית: **Downforce**) הוא כוח אווירודינמי, שנחשב לסוג של כוח עילוי. אבל בשונה מעילוי, כוח ההצמדה פועל כלפי הקרקע. בכלי רכב, ובמיוחד במכוניות ספורט ומרוץ, כוח ההצמדה משמש להגדלת האחיזה של הצמיגים של הגלגלים בכביש, על ידי הגדלת הכוח הלוחץ על הגלגלים מטה.

כוח הצמדה במכוניות
------------------

מכונית מרוץ שעלתה לאוויר. בשלב זה האחיזה של הרכב היא אפסית ואין שליטה על תנועתה.
האחיזה של הרכב בכביש משפיעה בצורה משמעותית על ביצועי הפנייה, האטה ותאוצה של כלי הרכב, והיא תלויה רבות בחיכוך הסטטי, כאשר אזור המגע בין הצמיג לכביש יציב ולא מחליק. החיכוך הסטטי הוא פונקציה של החומרים שהכביש והצמיג עשויים ממנו, הצורה של משטחי המגע של הצמיג והכביש, וסך הכוחות הלוחצים את הצמיג לכביש. אם רוצים לשפר את האחיזה בכביש ניתן לשפר אחד או את כל הגורמים הללו. אם רוצים להגדיל את סך הכוחות הלוחצים את הרכב לכביש, ניתן להגדיל את מסת הרכב, אבל זה מוסיף לתנע שמתנגד להאצה ולהאטה ובמהלך פניות שואף לצד ועלול לגרום לאיבוד אחיזה. אם מוסיפים כוח אווירודינמי כלפי מטה, תתווסף כמות משמעותית של לחץ כלפי מטה, בתלות במהירות הרכב, ותשפר את האחיזה ללא תוספת לתנע.

מעשית, כוח הצמדה גבוה מאפשר תאוצה גבוהה יותר, נקודת תחילת בלימה מאוחרת יותר ופנייה במהירויות גבוהות יותר יחסית לרכב עם כוח הצמדה נמוך יותר. כמו כן כוח הצמדה גבוה יצמיד רכב לכביש בצורה יותר יציבה ויקטין אפשרות שהרכב יקפץ וגלגליו יתנתקו מהקרקע. כל זאת תמורת עלייה בגרר הכולל של הרכב שתקטין במידת מה את המהירות המרבית של האוטו.

מכוניות עתירות ביצועים לרוב כוללות רכיבים אווירודינמיים שמוסיפים כוח הצמדה לרכב, במיוחד מכוניות ספורט ומירוץ.

ישנן שתי שיטות עיקריות לייצור כוח הצמדה: שילוב ספוילר או כנפיים בקדמת ובאחורי הרכב, ושליטה בזרימת האוויר בין הקרקע לרצפת הרכב המכונה גם אפקט הקרקע. בהרבה מכוניות מרוץ למסלולים סלולים, דוגמת הפורמולה 1, כוללים אחד או כל המרכיבים הללו. למעשה, במכוניות הפורמולה 1 המודרניות, כוח ההצמדה הנוצר על ידי המרכיבים האווירודינמיים הוא גבוה ממשקל הרכב פי כמה, ומרבית הכוח נוצר מאפקט הקרקע.

כנפיים המותקנות בקדמת או באחורי כלי הרכב מייצרים כוח הצמדה על ידי אותם העקרונות של ייצור עילוי על גבי כנפיים של כלי טיס. משטח בעל פרופיל אווירודינמי הנע דרך האוויר ועל ידי צורתו מייצר כוח כלפי מטה.

מכונית פורמולה 1 ברבהאם BT46B, המציגה באחורי רצפת המכונית מניפה בדיפיוזר. המניפה שואבת את האוויר מתחת לרצפה ועל ידי כך מגדילה משמעותית את כוח ההצמדה של המכונית.
רצפה בתחתית הרכב, אם היא חלקה ונמוכה מספיק מסוגלת לייצר אזור של לחץ נמוך על ידי האצת האוויר העובר בין הרצפה לכביש. אזור זה של לחץ נמוך ייצר כוח שיונק את הרכב כלפי הכביש, ומוסיף לכוח ההצמדה. ניתן לשפר את זרימת האוויר בתחתית כלי הרכב על ידי הקטנת זרימת האוויר שנכנסת מתחת לכלי הרכב מהצדדים על ידי גורמים פיזיים, כגון חצאיות או מחוללי מערבולות. עיצוב הרצפה במרכזה גם מסוגלת ליצור יניקה על ידי מחוללי מערבולות. כמו כן יצור דיפיוזר יעיל באחורי הרצפה המאפשר לאוויר לעזוב את רצפת המכונית בצורה יעילה.

קישורים חיצוניים
----------------

ויקישיתוף מדיה וקבצים בנושא **כוח הצמדה** בוויקישיתוף
* Downforce מתוך

הערות שוליים
------------
לוטה להמן בתפקיד לאונורה
**פידליו** (גרמנית: **Fidelio**) היא האופרה היחידה שנכתבה על ידי לודוויג ואן בטהובן. היא עלתה בראשונה ב-28 בנובמבר 1805, וירדה כעבור שלוש הצגות בלבד עקב כניסתו של הצבא הצרפתי לווינה. תחילה היא כללה שלוש מערכות. כעבור שנה היא נערכה מחדש בידי בטהובן וצומצמה לשתי מערכות, אך הורדה מן הבמה שוב כעבור שתי הצגות. ב-1814 הועלתה שוב, אך גם הפעם לא כבשה את לב הקהל וירדה לאחר 22 הצגות.

הצגת הבכורה של האופרה התרחשה בתיאטרון הקיסרי המלכותי "תיאטר אן דר וין" בווינה בהשתתפות אנה מילדר בתפקיד לאונורה, לואיזה מילר בתפקיד מרצלינה, פרידריך דמר בתפקיד פלורסטן, סבסטיאן מאייר בתפקיד פיצארו, ויינקוף בתפקיד דון פרננדו ורותה בתפקיד רוקו.

עלילת האופרה
------------

האופרה מספרת על לאונורה, אשת פלורסטן, אשר מנסה לעזור לו להימלט מן הכלא בו נכלא על ידי אויבו, פיצארו. לשם כך היא מתחזה לעלם בשם פידליו במטרה להתקבל לעבודה בכלא.

### מערכה ראשונה

#### תמונה ראשונה: חדר בביתו של רוקו

האופרה נפתחת בביתו של רוקו, הסוהר הראשי. יאקינו, נושא מפתחות הכלא, מציע למרצלינה, בת הסוהר, נישואין, אך היא מסרבת. רוקו ופידליו, הלא הוא לאונורה בתחפושת, נכנסים לחדר ויאקינו נאלץ להפסיק בחיזוריו העקשניים אחר מרצלינה. פידליו מבקש מרוקו רשות לטפל באסירים כולם, ורוקו, שמחבב אותו, מסכים, אך מידע אותו כי יש אסיר בכלא שבו הוא אינו יכול לטפל, ששוכן במגדל בתא מבודד. לדברי של רוקו, מאחר שעל פי הוראת המושל כמעט ואין מאכילים את אותו אסיר, אין צורך לדאוג כי הוא לא יאריך ימים. לאונורה מבינה שמדובר בבעלה, פלורסטן.

#### תמונה שנייה: בחצר בית הסוהר

שר המדינה, דון פרננדו, עומד לבקר בכלא, ופיצארו, מנהל הכלא, מחליט להוציא להורג את פלורסטן, כדי שלא יתגלה על ידי השר. הוא דורש מרוקו לחפור קבר. לאונורה חשה בסכנה ומשכנעת את רוקו, בתחפושתה כפידליו, להוציא את האסירים לחצר כדי שיוכלו ליהנות מאור השמש, אך פלורסטן אינו נמנה עמם. רוקו מבטיח לה שייקח אותה לראות את האסיר.

### מערכה שנייה

#### תמונה ראשונה: במגדל השמירה

רוקו ולאונורה נכנסים לתאו של פלורסטן כדי לחפור את הקבר ופלורסטן מתחנן למעט מים ורוקו מרשה ללאונורה להשקותו. לאונורה נבהלת ממראהו של בעלה אך שומרת על קור רוחה, מאחר שהשעה מוקדמת מכדי לגלות את זהותה.

פיצארו נכנס לתאו של פלורסטן כדי להרוג אותו מיד בפגיונו, משום שרוקו אינו מסכים להרוג אותו בעצמו. לאונורה מנסה למנוע את הרצח ובאותו רגע נשמע קול החצוצרה המקבל את פניו של שר המדינה. פיצארו עולה כדי לקבל את פניו.

#### תמונה שנייה: ברחבת בית הכלא

פלורסטן מתברר כידידו של דון פרננדו, שחשב אותו למת, והוא משחרר את פלורסטן מן הכלא. פיצארו מובל למעצר במקומו. כשמרצלינה מגלה כי פידליו הוא בעצם אישה, היא מסכימה להינשא ליאקינו.

האופרה בישראל
-------------

פידליו הועלתה בישראל בביצוע קונצרטנטי עם התזמורת הפילהרמונית במסגרת פסטיבל ישראל בשנים 1963 ו-1977. בשנת 1977 הועלתה האופרה בקיסריה.
האופרה הישראלית החדשה העלתה את פידליו לראשונה באפריל 2005, בהפקה משותפת עם פסטיבל זלצבורג.

ראו גם
------

* אופרת מילוט

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פידליו** |

* פרטים, באתר "הבמה"

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb139082416 (data)
* GND: 300015194
* MusicBrainz work: af3cad37-3157-4752-af8e-9d413366dde4
* VIAF: 316757586
* WorldCat (עם VIAF): 316757586

 |
**עלי אכבר סאלחי** (בפרסית: **علی اکبر صالحی**, תעתיק מדויק: **עלי אכבר צאלחי**, נהגה בפרסית: אַלי אַכבר סאלֶהִי נולד ב-24 במרץ 1949) הוא אקדמאי ופוליטיקאי איראני המכהן כראש הארגון לאנרגיה אטומית של איראן החל מ-16 באוגוסט 2013.

ביוגרפיה
--------

סאלחי רכש תואר ראשון במדעי המדינה (BSc) מטעם האוניברסיטה האמריקנית בביירות, ודוקטורט במכון הטכנולוגי של מסצ'וסטס בשנת 1977. כמו כן כיהן כמרצה מן המניין ונשיא אוניברסיטת שריף לטכנולוגיה באיראן, וכן כחבר באקדמיה האיראנית למדע ובמרכז הבינלאומי לפיזיקה תאורטית שבאיטליה. הוא דובר פרסית, אנגלית וערבית.

בשנים 1997 - 2005 כיהן סאלחי כנציג איראן בסוכנות הבינלאומית לאנרגיה אטומית. ב-18 באוקטובר 2003 חתם בשם איראן על "הפרוטוקול הנוסף" (Additional Protocol) להסכם אמצעי הביטחון (Safeguard Agreement).

ב-20 ביולי 2004 מונה עלי אכבר סאלחי כיועץ מדעי לשר החוץ האיראני, מנוצ'הר מותכי. ב-16 ביולי 2009 נתמנה לראש הארגון לאנרגיה אטומית של איראן, כשהוא מחליף בתפקידו זה את גולאם רזא אגאזאדה. בדצמבר 2010 פיטר נשיא איראן אחמדינז'אד את שר החוץ מותכי, ומינה במקומו את סאלחי כשר החוץ בפועל. ב-30 בינואר 2011 אישר הפרלמנט האיראני את מינויו לשר החוץ של איראן.

לאחר בחירתו של חסן רוחאני לנשיא איראן, הוחלף סאלחי על ידי מוחמד ג'וואד זריף, שר החוץ האיראני הנוכחי, ומונה בשנית, ב-16 באוגוסט 2013, לראש הארגון לאנרגיה אטומית של איראן.

אחיו של סאלחי, ג'וואד סאלחי, הוא מדען נודע בתחום הנדסת מחשבים ואלקטרוניקה, מחלוצי שיטת CDMA.

| עיינו גם בפורטל: |
| --- |
|  | **פורטל איראן** |

קישורים חיצוניים
----------------

ויקישיתוף מדיה וקבצים בנושא **עלי אכבר סאלחי** בוויקישיתוף

| איראןאיראן **תוכנית הגרעין האיראנית** |
| --- |
| ניהול תוכנית הגרעין | הארגון לאנרגיה אטומית של איראן | הארגון לאנרגיה אטומית של איראן |
| אמנות בינלאומיות | האמנה למניעת הפצת נשק גרעיני |
| ארגונים בינלאומיים | סבא"א • האו"ם • תנועת המדינות הבלתי מזדהות |
| **סנקציות על איראן** | 1696 • 1737 • 1747 • 1803 • 1835 • 1929 • |
| **אישים בתוכנית** | עלי אכבר סאלחי • גולאם רזא אגאזאדה • חסן רוחאני • עלי לאריג'אני • סעיד ג'לילי • מוחסן פח'רי-זאדה • פריידון עבאסי-דוואני |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1222384345
* LCCN: no2019191483
* VIAF: 4774160728529610380000
* WorldCat (עם VIAF): 4774160728529610380000

 |
דגל הממלכה המאוחדת - צלב אדום ממוסגר בלבן על רקע כחול, מאחוריו צלב סאלטייר מנוגד של אדום ולבן ממוסגר בלבן
דגל דרום אפריקה - מסגרות של לבן וצהוב סביב צורת פאס ירוקה
ה**מסגרת** בהרלדיקה ובווקסילולוגיה היא פס דק של טינקטורה אשר מונח סביב צורה או מטען, בדרך כלל על מנת לגרום להם לבלוט על פני הרקע, כיוון שהמעצב ראה לנכון לציירם כך או עקב סיבות טכניות (בהרלדיקה בלבד) על מנת להימנע מהפרת הכלל הראשון של ההרלדיקה - חוק הטינקטורה. בדרך כלל המסגרת מקיפה את כל המטען מכל צדדיו.

על פי חוק הטינקטורה, אחד מאבני היסוד של העיצוב ההרלדי, לא ניתן להניח צבע על צבע; כמו כן לא ניתן להניח מתכת על מתכת (בהרלדיקה "מתכת" היא כסף/לבן או זהב/צהוב ו"צבע" הוא כחול, ירוק, אדום, סגול ושחור). לעיתים יש צורך עיצובי לעבור על החוק הזה, והמסגרת היא אחת הדרכים לעקוף אותו.

בווקסילולוגיה, אשר שאובה מן ההרלדיקה אך אינה כפופה לחוק הטינקטורה, השימוש במסגרת נפוץ בכל זאת. הסיבה לכך היא בעיקר לשם ראות - ההפרדה בין אזורים כהים באמצעות פס לבן או צהוב היא כלי עזר להפרדה הוויזואלית בין הצבעים הכהים. דוגמה טובה לשימוש במסגרת על דגל היא דגלה הלאומי של דרום אפריקה - מסגרת לבנה מעל ומתחת לצורת פאס ירוקה, ומסגרת צהובה בינה לבין המשולש השחור הסמוך לניצב.

דגלים לאומיים רבים מעוצבים בעזרת המסגרת וכוללים את דגלי טרינידד וטובגו, קוריאה הצפונית, בוטסואנה, קניה והדגל המפורסם מכולם - היוניון ג'ק הבריטי. בדגל אוזבקיסטן נעשה שימוש בלתי רגיל במסגרת בה קווים אדומים דקים מפרידים בין מתכת (הצבע הלבן במרכז) לצבעים (ירוק מתחת וכחול מעל הפס המרכזי).

קישורים חיצוניים
----------------

ויקישיתוף מדיה וקבצים בנושא **מסגרת** בוויקישיתוף

| הרלדיקה |
| --- |
| מושגים הרלדיים | שלט הרלדי • בלאזון • סיכה • כרזה • קדנסיה • כיוונים |  |
| תפקידים | כרוז • ממונה על השלטים |
| בלאזון | מטען • שדה • קו • צורה • טינקטורה • מסגרת • תנוחה  חלוקה לרבעים • חלוקה בניצב • חלוקה לשדות |
| חלקי השלט ההרלדי | מגן • שדה • תומכים • סלוגן • ציצה • עטרה • מעטה • קסדה • חלקה • מוטו |
| מטענים |  בנד •  גבול •  קנטון •  שברון •  צ'יף •  צלב •  פס •  פלונץ •  פאל •  פאלה •  סאלטייר |
| טינקטורות |
| מתכות |  אור •  ארז'ן |
| צבעים |  אזור •  גולס •  פורפור •  סאבל •  ור |
| פרוות |  ארמין •  ואיר |
| כתמים |  מורי •  טנה •  סנגין |
| אחרים |  כחול שמיימי •  ציפורן •  סנדרה •  אורנג' |
**אין אדם אוסר דבר שאינו שלו** הוא עקרון הלכתי, הנוגע לפעולות ברכוש שמביאות לאיסור הלכתי על השימוש באותו רכוש. על פי עיקרון זה, אין תוקף לפעולות כאלו כאשר הן נעשות על ידי אדם זר שאינו בעל הרכוש.

דוגמה לפעולה כזו הוא הקדשת רכוש של הזולת לעבודה זרה, כגון ניסוך יין של הזולת לאליל, או השתחוות לבעל חיים של הזולת בתור אליל.

טעם הדין
--------

האחרונים מסבירים כי אדם אינו יכול לאסור דבר במחשבה, שכן המחשבה אוסרת רק על ידי כוח בעלותו של האדם על הדבר. על כן, כאשר אדם זר מייחד חפץ לדבר אסור, אין בכך כל משמעות.

מקור הדין
---------

במשנה בכלאים יש מחלוקת בין תנא קמא לר' יוסי ור' שמעון לגבי מי שסכך את הגפן שלו על תבואת חברו האם התבואה נאסרת, ר' יוסי מביא עדות שר' עקיבא התיר, והלכה כר' יוסי ור' שמעון שמותר. הכלל בלשונו מופיע בגמרא בכמה מקומות

איסור על ידי מעשה
-----------------

לפי רב הונא, כדי לאסור בהמה על ידי מחשבה, היא צריכה להיות שלו ממש. ולכן, אין להחשיב קרבן חטאת כאילו היא שלו, למרות שיש לו בבהמה "קניין כפרה", כלומר הבהמה נחשבת שלו בכך שאם היא נשחטת כראוי בבית המקדש, היא מכפרת על עוונותיו. לעומת זאת, רב נחמן ורב יצחק סבורים כי גם קניין כזה מצדיק שהבהמה תיחשב שלו, ולכן אם אדם שחט קרבן חטאת לשם עבודה זרה, הוא אסר אותה. במסכת זבחים מובא כי קדשים קלים נחשבים ממונו של האדם והוא יכול לאסור אותם, ולפי פירוש התוספות גם רב הונא מודה בכך, ורק בקרבן חטאת הוא חלוק על חבריו.

הלכה אותה קיבל עולא מרבו רבי יוחנן אומרת כי כלל "אין אדם אוסר" תקף רק לגבי פעולה שבמחשבה. לעומת זאת, כאשר מדובר במעשה בפועל, ניתן לאסור גם דבר שאינו שייך לאדם המבצע את המעשה האוסר. למשל, למרות שהמשתחווה לבהמת חברו לשם עבודה זרה אינו אוסר אותה, אם הוא שוחט אותה לשם עבודה זרה, היא נאסרת. רב נחמן רב עמרם ורב יצחק חלוקים על חידושו של עולא כי ניתן לאסור בהמה שאינו שלו במעשה, והם סבורים שאין אדם אוסר דבר שאינו שלו בשום אופן. אם כי כאמור הם סבורים כי גם קרבן חטאת נקראת בהמה שלו.

יישומים נפוצים
--------------

דין נפוץ בבית היהודי, העושה שימוש בכלל זה, הוא בסיס לדבר האסור. ההלכה אומרת שחפץ המשמש כבסיס לחפץ אחר הנחשב כמוקצה, נחשב גם הוא למוקצה ודיני המוקצה חלים גם עליו. כאשר למשל אדם מניח נרות שבת על שולחן, נחשב השולחן כבסיס לשלהבת שהיא מוקצה מחמת גופו.

על פי עקרון "אין אדם אוסר דבר שאינו שלו", ייחשב השולחן למוקצה רק בתנאי שמי שהניח את הנרות הוא בעל השולחן, אבל אם אדם אחר הניח את הדבר בלי רשות מפורשת, לא נחשב השולחן כבסיס, שכן אין בכוח אדם לאסור דבר שאינו שלו.

קישורים חיצוניים
----------------

* הערך "אין אדם אוסר דבר שאינו שלו", באתר ויקישיבה (מתוך ספרו של אחיקם קשת קובץ יסודות וחקירות השלם)
* הרב אברהם סתיו, 'אין אדם אוסר דבר שאינו שלו', כתב העת 'עלון שבות'

הערות שוליים
------------

1. ↑  רבי אלחנן וסרמן, קובץ הערות סימן ע"ו.
2. ↑  ז ה
3. ↑  לאדם עצמון אסור רמבם כלאים ה ט
4. ↑  פסחים צ ע"ז נד ועוד
5. ↑  תלמוד בבלי, מסכת זבחים, דף קי"ד, עמוד א'.
6. ↑  תלמוד בבלי, מסכת חולין, דף מ"א, עמוד א' ד"ה כיון.
7. ↑  תלמוד בבלי, מסכת חולין, דף מ', עמוד א'.

**הבהרה:** המידע בוויקיפדיה נועד להעשרה בלבד ואין לראות בו פסיקה הלכתית.
**עלי אבן סאבר א-דין** מבני שושלת וולאשמה, היה בנו של סאבר א-דין הראשון. הקיסר האתיופי ניואיה קראסטוס מינה אותו למושל יפאט לאחר 1344.

על פי טאדסה טמרת, אל-מקריזי מתאר את עלי "כראשון להתמרד כנגד ההגמוניה המקובלת להאטי (לקיסר האתיופי)", טאדסה טמרת מסביר שהוא היה הראשון ממשפחתו להתמרד מאז מותו של הקיסר עמדה ציון הראשון.

המרד של המושל לא הצליח בגלל חוסר תמיכה מנתיניו. והוא וכל ילדיו חוץ אחמד אבן עלי נלכדו על ידי הקיסר ניואיה קראסטוס, הקיסר האתיופי מינה את בנו מוחמד אבן עלי למושל יפאט. אחרי שמונה שנים עלי שוחרר מבית סוהר וחזר לשלטון, אחמד ובניו הורדו מכס השלטון ורק בהתערבות ישירה של הקיסר מוחמד חזר לשלטון.

נכדו חאק א-דין השני הוליך מרד כנגדו, חאק נתן לסבא שלו לשמור על התואר שליט העיר יפאט. ריצ'רד פאנקהארסט מזכיר שלעלי היה בן הנקרא מולה אספאה, שנלחם כנגד בן דודו חאק אד-דין השני ונהרג במרד זה.

אין הסכמה על אורך התקופה בה עלי היה המושל של יפאט. אל-מקריזי בספרו ההיסטוריה של המדינות המוסלמיות האתיופיות מציין שעלי שוחרר אחרי שמונה שנים של מאסר, אך במקום נוסף כותב שהוא היה בבית סוהר כ-30 שנים ומת תחת שלטונו של סעאד א-דין השני, ההיסטוריה של שושלת וולאשמה נותנת לו כ-30 שנה בשלטון ובנו אחמד אבן עלי רק כשנתיים.

הערות שוליים
------------

1. ↑  
שושלת וולאשמה הייתה משפחת אצולה מוסלמית ששלטה במאות ה-13 עד ה-16 בחלקים של מזרח אתיופיה, ג'יבוטי ומערב סומליה, והייתה בסכסוך הן טריטוריאלי והן דתי עם שליטי חבש.
2. ↑  Taddesse Tamrat, Church and State in Ethiopia (Oxford: Clarendon Press, 1972), p. 145.
3. ↑  Taddesse Tamrat, p. 148.
4. ↑  Richard Pankhurst, The Ethiopian Borderlands (Lawrenceville: Red Sea Press, 1997), p. 50.
5. ↑  Taddesse Tamrat, p. 146 n.2.

| שושלת וולאשמה |
| --- |
| סולטנות יפאט • סולטנות אדאל |
| סולטאנים | עלי אבן וולי אסמה • עומר אבן דונאיה • חאק א-דין הראשון • סאבר א-דין הראשון • ג'מאל א-דין הראשון • עלי אבן סאבר א-דין • אחמד אבן עלי • חאק א-דין השני • סעאד א-דין השני • סאבר א-דין השני • מנסור א-דין • ג'מאל א-דין השני • בדלאי אבן סעאד א-דין • מוחמד אבן בדלאי • שמס א-דין אבן מוחמד • אבו בכר אבן מוחמד |  |
| ראו גם | הסכסוך האתיופי-סומלי • אחמד אבן איברהים אל-גאזי • מלחמת אתיופיה-אדאל |
| ממלכות האימפריה האתיופית • היסטוריה של סומליה |

|  |  |  |
| --- | --- | --- |
| **הקודם**:**ג'מאל א-דין הראשון** | **שושלת וולאשמה** | **הבא**:**אחמד אבן עלי** |
**מעבר לה פודר** (באנגלית: **La Poudre Pass**) הוא מעבר הרים גבוה (3,104 מטרים) לרוחב הרי הרוקי, בצפון מדינת קולורדו בארצות הברית.

המעבר חוצה את קו פרשת המים של אמריקה ומפריד בין מקורות נחל מעבר לה פודר (La Poudre Pass Creek), המתנקז לנהר המיזורי ובסופו של דבר למפרץ מקסיקו שבאוקיינוס האטלנטי, לבין מקורותיו של נהר הקולורדו, הנשפך למפרץ קליפורניה שבאוקיינוס השקט. במעבר עובר קו הגבול בין המחוזות לארימר וגרנד, והוא גם הגבול הצפוני של הפארק הלאומי הרי הרוקי.

המעבר עצמו הוא שטח שטוח ביצתי רחב. באחו הרווי במים שדרומית לקו פרשת המים מתחיל נהר הקולורדו את מסלולו כפלג קטן. במעבר שוכנת גם תחנת שומרי הפארק הלאומי של מעבר לה פודר.

במעבר עוברים שביל טיול, תעלת גרנד, תעלת הטיה באורך 26 קילומטרים שמעבירה מים מרכס הרי נוור סמר (Never Summer Mountains) בהרי הרוקי, שבאופן טבעי היו מתנקזים למקורות של נהר הקולורדו, לתוך נהר קש לה פודר (Cache La Poudre River) על מנת לתגבר את אספקת המים לרצועת הערים שקמו ממזרח להרי הרוקי, וכביש פרטי מגודר שנועד לתחזוקת החפירה הגדולה.

על מנת לבקר במעבר יש לנסוע בכביש "לונג דרואו" (Long Draw Road) דרומה מהצומת שלו עם כביש 14 של קולורדו בקניון פודר (Poudre Canyon), מעט מזרחה למעבר קמרון (Cameron Pass). כביש "לונג דרואו" הוא דרך סלולה, עבירה גם לכלי רכב פרטיים. לאחר מעבר מאגר לונג דרואו (Long Draw Reservoir) הדרך מסתיימת במגרש החניה של השביל הרגלי של מעבר לה פודר. המרחק ממגרש החניה למעבר עצמו קצר, והמעבר עצמו מזוהה באמצעות השלט לפארק הלאומי הרי הרוקי. שלט זה מסמן גם את מקומו של קו פרשת המים של אמריקה.

הערות שוליים
------------

1. ↑  Feature Detail Report for: La Poudre Pass

שלט הכניסה לפארק הלאומי הרי הרוקי, במעבר לה פודר. שלט זה מציין גם את קו פרשת המים של אמריקה, ואת קו הגבול בין מחוזות לארימר וגרנד
**עלי עבדאללה בן חארב אל-חבסי** (בערבית: **علي بن عبد الله بن حارب الحبسي**; נולד ב-20 בדצמבר 1981) הוא כדורגלן עבר עומאני ששיחק בעמדת השוער.

קריירת מועדונים
---------------

אל-חבסי התחיל את הקריירה שלו בקבוצת הכדורגל אל-מוד'איבי וכשהיה בן 21 הצטרף לא-נאסר סלאלחה. במקביל לעיסוקו כשוער, אל-חבסי עבד גם ככבאי בנמל התעופה הבינלאומי מסקט. בקיץ 2003 אל-חבסי חתם בלין אוסלו מליגת העל הנורווגית.

בינואר 2006 אל-חבסי חתם בבולטון וונדררס. בספטמבר 2007 אל-חבסי ערך את הופעת הבכורה שלו בקבוצה בניצחון 1-2 נגד פולהאם. ב-8 בנובמבר 2007 אל-חבסי ערך את הופעת הבכורה שלו בגביע אופ"א בתיקו 2-2 נגד באיירן מינכן והפך לכדורגלן העומאני הראשון שרושם דקות במסגרת אירופית. בארבעת שנותיו בבולטון, רשם רק 10 הופעות

ביולי 2010, אל-חבסי הושאל לוויגאן את'תלטיק עד לסיום העונה. את העונה סיים עם 34 הופעות בליגה וב-4 ביולי 2011 חתם בקבוצה לארבע שנים תמורת 4 מיליון פאונד. בוויגאן, אל-חבסי בלט בעיקר בזכות העובדה כי הצליח לעצור כמחצית מהפנדלים שנשרקו לחובתה של וויגאן ובהם פנדלים שנבעטו על ידי: רובין ואן פרסי, קרלוס טבס, חאבייר הרננדס ומייקל ארטטה.

ב-31 באוקטובר 2014 הושאל לברייטון אנד הוב אלביון לחודש אחד.

ביולי 2015 אל-חבסי חתם לשנתיים ברדינג. בינואר 2017, האריך אתת חוזהו בשנה נוספת ובאותה עונה אף נכלל בנבחרת העונה של הפוטבול ליג צ'מפיונשיפ.

ב-17 ביולי 2017 אל-חבסי חתם לשלוש שנים אל-הילאל מליגת העל הסעודית.

ב-29 באוגוסט 2019 אל-חבסי חזר לאנגליה וחתם בווסט ברומיץ' אלביון, בה לא זכה לדקות משחק.

ב-21 באוגוסט 2020 אל-חבסי הודיע על פרישה מכדורגל.

קריירה בינלאומית
----------------

בצעירותו, אל-חבסי שיחק בנבחרות הצעירות של עומאן. ב-20 בינואר 2001 אל-חבסי ערך את הופעת הבכורה שלו בנבחרת הבוגרת בהפסד 2-0 לפינלנד.

אל-חבסי שימש כשוער הראשון של הנבחרת החל משנת 2003 ועמד בשערה עד לפרישתו ב-5 בינואר 2020. הוא השתתף עמה בשלושה גביעי אסיה ורשם 141 הופעות בנבחרת.

קישורים חיצוניים
----------------

ויקישיתוף מדיה וקבצים בנושא **עלי אל-חבסי** בוויקישיתוף
* עלי אל-חבסי, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu





.
**פידר** (בצרפתית: **Feder**; ‏‏נולד ב־5 בספטמבר 1987) הוא תקליטן ומפיק מוזיקלי צרפתי.

ביוגרפיה
--------

הדריאן פדרקוני (Hadrien Federiconi) נולד בניצה. הוא למד מסחר ובהמשך סיים לימודי סאונד בפריז.

ההצלחה הראשונה שלו היה רמיקס של השיר "Can not Get Away: של סיקסטו רודריגז. בהמשך חתם על חוזה עם "אטלנטיק רקורדס".

בשנת 2015 הוציא את השיר Goodbye בביצועה של ליז. השיר הגיע למקום הראשון במצעד הפזמונים של בלגיה ולמקום השני בהונגריה וזכה התקליט פלטינה באיטליה, בלגיה, גרמניה ושווייץ. בשנת 2015 פדר זכה בפרס NRJ DJ בקטגוריה "תקליטן-תגלית השנה בצרפת".

בהמשך אותה השנה פידר הוציא שיר Blind עם הזמרת האוסטרלית אמי. השיר הגיע למקום החמישי במצעד הפזמונים הצרפתי.

בשנת 2016 יצאה השיר "Lordly" שקיבל הסמכה של "תקליט יהלום" בצרפת.

בשנת 2018 הוא כתב את השיר "Breathe" שהגיע למקום ה-10 בצרפת. בשנת 2018 הוא הפיק את האלבום "Désobéissance" של מילן פארמר, והיה שותף לכתיבת מוזיקה למספר שירים של האלבום.

פידר ממשיך להפיק שירים, אך הם לא מצליחים לשחזר את ההצלחה של השירים הוא הוציא במהלך העשור השני של המאה ה-21.

קישורים חיצוניים
----------------

* פידר, ברשת החברתית פייסבוק
* פידר, ברשת החברתית טוויטר
* פידר, ברשת החברתית אינסטגרם
* פידר, סרטונים בערוץ היוטיוב
* פידר, במסד הנתונים הקולנועיים IMDb (באנגלית)
* פידר, באתר אייטונס (באנגלית)
* פידר, באתר ספוטיפיי
* פידר, באתר סאונדקלאוד (באנגלית)
* פידר, באתר Last.fm (באנגלית)
* פידר, באתר AllMusic (באנגלית)
* פידר, באתר MusicBrainz (באנגלית)
* פידר, באתר דיזר
* פידר, באתר Discogs (באנגלית)
* פידר, באתר Songkick (באנגלית)
* פידר, באתר טיידל (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: aac29501-3aa3-419c-84dc-e8c4e2c8ab4c

 |
**סרז' דאסו** (בצרפתית: '**Serge Dassault**;‏ 4 באפריל 1925 – 28 במאי 2018) היה מיליארדר, איש עסקים ופוליטיקאי שמרן יהודי צרפתי. הוא היה יושב ראש ומנכ"ל קבוצת דאסו.

לפי פורבס, הונו נאמד בשנת 2016 בכ-15 מיליארד דולר.

ראשית חייו
----------

סרז' דאסו היה בנם של מדליין (לבית מינקס) ומרסל דאסו, ממנו ירש את קבוצת דאסו. שני הוריו היו יהודים שהמירו דתם לנצרות קתולית. בשנת 1929 הקים אביו את תעופת דאסו. במהלך מלחמת העולם השנייה הוא נכלא עם כל משפחתו. אביו נשלח לבוכנוואלד, לאחר שסירב לאפשר שיתוף פעולה של החברה שלו בורדו-אווירונאוטיקה, עם תעשיית התעופה הגרמנית.

סרז' למד בתיכון ג'נסון דה סאלי. הוא סיים שני תארים בהנדסה מטעם אקול פוליטקניק (1946) וסופיירו (1951). בשנת 1963 קיבל תואר שני במנהל עסקים מטעם בית הספר הגבוה ללימודי תעשייה וניהול בפריז.

קריירה עסקית
------------

לאחר מות אביו בשנת 1986, המשיך סרז' לפתח את החברה, בעזרת המנכ"לים צ'ארלס אדלנן ואריס טרפיאר. הקבוצה שלו היא גם הבעלים של עיתון לה פיגארו. בדצמבר 1998 הוא נידון לשנתיים מאסר על תנאי בשערוריית אגוסטה הבלגית, וקנסו אותו ב-60,000 פרנק בלגי (כ-1,500 אירו).

קריירה פוליטית
--------------

הוא היה חבר באיחוד למפלגה פוליטית של התנועה העממית, כמו גם בנו אוליבייה, המשמש כסגן באספה הלאומית. הוא היה ראש עיריית לשעבר של העיר קורביל-אסונס, פרבר דרום של פריז. בשנת 2005, הוא חנך בעירו מרכז תרבות איסלאמי.

בשנת 2004 הוא הפך לסנאטור. הוא היה תומך בולט בעמדות שמרניות בסוגיות כלכליות ותעסוקתיות, וטען כי תקנות המיסים והתעסוקה בצרפת פוגעות ביזמות. בנובמבר 2012 התנגד לתוכנית ממשלת ארו לאפשר נישואים חד-מיניים.

חייו האישיים
------------

דסו התחתן עם ניקול רפאל ב-5 ביולי 1950. נולדו להם ארבעה ילדים: אוליבייה, לורן, תיירי ומארי-הלנה. בנם, אוליבייה, שהיה חבר הפרלמנט הצרפתי, נהרג בהתרסקות מטוס במרץ 2021. 

ב-28 במאי 2018 הוא נפטר במפתיע במשרדו שבמטה קבוצת דיסלו בפריז מאי ספיקת לב. בן 93 במותו.

קישורים חיצוניים
----------------

ויקישיתוף מדיה וקבצים בנושא **סרז' דאסו** בוויקישיתוף
* 

* אתר האינטרנט הרשמי של סרז' דאסו
* סרז' דאסו, ברשת החברתית טוויטר
* סרז' דאסו, באתר "Find a Grave" (באנגלית)

הערות שוליים
------------

1. ↑  Adams, Henri. "Serge Dassault — pg.19". *Forbes*. נבדק ב-2017-11-27.
2. 1 2  Au-Yeung, Angel. "Billionaire French Businessman Serge Dassault Dies At 93". *Forbes* (באנגלית). נבדק ב-2018-05-29.
3. ↑  "HEC Alumni". *www.hecalumni.fr*. נבדק ב-2018-02-19.
4. ↑  "le petit monde de bernard gaudin". *gaudin.ber.free.fr*. נבדק ב-2016-09-11.
5. ↑  familiale.
6. ↑  סוכנויות הידיעות, צרפת: פוליטיקאי מיליארדר נהרג בהתרסקות מסוק, באתר ynet, 7 במרץ 2021
7. ↑   Décès de Serge Dassault

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11898698p (data)
* GND: 124974023
* ISNI: 0000 0000 8122 3548
* LCCN: n79020545
* SUDOC: 026812398
* VIAF: 44297545
* WorldCat: lccn-n79020545

 |
פירוש נוסף ערך זה עוסק באתר מודעות לוח אינטרנטי של קבוצת ידיעות אחרונות. אם התכוונתם למשחק win-win, ראו משחק win-win.

**WinWin** היה אתר לוחות, הנמנה עם קבוצת "ידיעות אחרונות". האתר הושק ב-4 במרץ 2007 ונסגר ב-2020.

מאפייני האתר
------------

לוח WINWIN היה אתר מודעות לוח אינטרנטי של קבוצת ידיעות אחרונות.

האתר אפשר פרסום בחינם של מודעות למכירת רכב, השכרה ומכירה של נדל"ן פרטי ומסחרי בישראל ומחוצה לה, מוצרי יד שנייה, בעלי חיים ועוד.

האתר הכיל את זירת דירות חדשות – אשר הציגה פרויקטים חדשים בכל רחבי הארץ כולל תמונות, וידאו, מפרט טכני ותוכניות דירה.

בלוח שולב מחירון הרכב ומחירון הדירות של לוי יצחק –מחירון הרכב שנחשב למוסמך בענף הביטוח והשמאות בישראל.

בדצמבר 2013 עלתה באתר זירת רכב חדש המחודשת בשיתוף חברת CARS FORUM, אשר הכילה סקירות רכב רלוונטיות ועדכניות של כלל היצרנים והדגמים בשוק.

במרץ 2014 התווסף באתר שירות המאפשר רכישת מוצרי יד שנייה מלקוחות פרטיים, באמצעות כרטיס אשראי.

האתר נסגר נובמבר 2020. הקישור הקודם לאתר מוביל ללוח נדל"ן של ynet בכתובת: https://nadlan.ynet.co.il

קישורים חיצוניים
----------------

* 

* אתר האינטרנט הרשמי של WinWin
* מחירון לוי יצחק

הערות שוליים
------------

1. ↑  רועי גולדנברג, ‏מחירון הרכב של לוי יצחק - מעכשיו בחינם באינטרנט, באתר גלובס, 20 בספטמבר 2011